title: Решение 2011/70/ОВППС на Съвета от 31 януари 2011 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма

text:
               2.2.2011

               BG

               Официален вестник на Европейския съюз

               L 28/57

         РЕШЕНИЕ 2011/70/ОВППС НА СЪВЕТА
   от 31 януари 2011 година
   за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС за прилагането на специални мерки за борба с тероризма (1).

               (2)

               На 12 юли 2010 г. Съветът прие Решение 2010/386/ОВППС за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС (2).

               (3)

               В съответствие с член 1, параграф 6 от Обща позиция 2001/931/ОВППС е необходимо да се извърши пълен преглед на списъка на лицата, групите и образуванията, по отношение на които се прилага Решение 2010/386/ОВППС.

               (4)

               В настоящото решение се съдържат резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Като отчита наличието на жалба по дело T-348/07, Съветът стигна до заключението, че лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата обща позиция и че към тях следва да продължат да се прилагат специалните ограничителни мерки, предвидени в нея.

               (6)

               Предвид висящата жалба по дело T-348/07 Съветът констатира, че Решение 2010/386/ОВППС не следва да се отменя по отношение на една група. Прегледът по отношение на тази група продължава.

               (7)

               Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да се актуализира,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
   Член 2
   Решение 2010/386/ОВППС се отменя, освен по отношение на групата, посочена в част 2, точка 25 от приложението към него.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 31 януари 2011 година.

            За Съвета

            Председател

         C. ASHTON

      (1)  ОВ L 344, 28.12.2001 г., стр. 93.

      (2)  ОВ L 178, 13.7.2010 г., стр. 28.

      ПРИЛОЖЕНИЕ

         СПИСЪК НА ЛИЦАТА, ГРУПИТЕ И ОБРАЗУВАНИЯТА, ПОСОЧЕНИ В ЧЛЕН 1, ПО ОТНОШЕНИЕ НА КОИТО СЕ ПРИЛАГАТ ЧЛЕНОВЕ 2, 3 И 4 ОТ ОБЩА ПОЗИЦИЯ 2001/931/ОВППС

      1.   Физически лица

                  1.

                  ABOU, Rabah Naami (известен също като Naami Hamza, като Mihoubi Faycal, като Fellah Ahmed и като Dafri Rèmi Lahdi), роден на 1.2.1966 г. в гр. Алжир (Алжир), член на „al–Takfir“ и „al–Hijra“

                  2.

                  ABOUD, Maisi (известен също като Swiss Abderrahmane/Абдеррахман швейцареца), роден на 17.10.1964 г. в гр. Алжир (Алжир), член на „al–Takfir“ и „al–Hijra“

                  3.

                  AL-MUGHASSIL, Ahmad Ibrahim (известен също като ABU OMRAN и като AL-MUGHASSIL, Ahmed Ibrahim), роден на 26.6.1967 г. в Qatif-Bab al Shamal (Саудитска Арабия), гражданин на Саудитска Арабия

                  4.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия

                  5.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия

                  6.

                  ARIOUA, Kamel (известен още като Lamine Kamel), роден на 18.8.1969 г. в Costantine (Алжир), член на „al–Takfir“ и „al–Hijra“

                  7.

                  ASLI, Mohamed (известен още като Dahmane Mohamed), роден на 13.5.1975 г. в Ain Taya (Алжир), член на „al–Takfir“ и „al–Hijra“

                  8.

                  ASLI, Rabah, роден на 13.5.1975 г. в Ain Taya (Алжир), член на „al–Takfir“ и „al–Hijra“

                  9.

                  ATWA, Ali (известен също като BOUSLIM, Ammar Mansour и като SALIM, Hassan Rostom), Ливан, роден през 1960 г. в Ливан, гражданин на Ливан

                  10.

                  BOUYERI, Mohammed (известен също като Abu ZUBAIR, като SOBIAR и като Abu ZOUBAIR), роден на 8.3.1978 г. в Амстердам (Нидерландия), член на „Hofstadgroep“

                  11.

                  DARIB, Noureddine (известен също като Carreto и като Zitoun Mourad), роден на 1.2.1972 г. в Алжир, член на „al–Takfir“ и „al–Hijra“

                  12.

                  DJABALI, Abderrahmane (известен също като Touil), роден на 1.6.1970 г. в Алжир, член на „al–Takfir“ и „al–Hijra“

                  13.

                  EL FATMI, Nouredine (известен също като Nouriddin EL FATMI, като Nouriddine EL FATMI, като Noureddine EL FATMI, като Abu AL KA’E KA’E, като Abu QAE QAE, като FOUAD, като FZAD, като Nabil EL FATMI, като Ben MOHAMMED, като Ben Mohand BEN LARBI, като Ben Driss Muhand IBN LARBI, като Abu TAHAR и като EGGIE), роден на 15.8.1982 г. в Midar (Мароко), марокански паспорт № N829139, член на „Hofstadgroep“

                  14.

                  EL-HOORIE, Ali Saed Bin Ali (известен също като AL-HOURI, Ali Saed Bin Ali и като EL-HOURI, Ali Saed Bin Ali), роден на 10.7.1965 г. или 11.7.1965 г. в El Dibabiya (Саудитска Арабия), гражданин на Саудитска Арабия

                  15.

                  FAHAS, Sofiane Yacine, роден на 10.9.1971 г. в гр. Алжир (Алжир), член на „al–Takfir“ и „al–Hijra“

                  16.

                  IZZ-AL-DIN, Hasan (известен също като GARBAYA, Ahmed, като SA-ID и като SALWWAN, Samir), Ливан, роден през 1963 г. в Ливан, гражданин на Ливан

                  17.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith и като WADOOD, Khalid Adbul), роден на 14.4.1965 г. или на 1.3.1964 г. в Пакистан, паспорт № 488555

                  18.

                  MOKTARI, Fateh (известен също като Ferdi Omar), роден на 26.12.1974 г. в Hussein Dey (Алжир), член на „al–Takfir“ и „al–Hijra“

                  19.

                  NOUARA, Farid, роден на 25.11.1973 г. в гр. Алжир (Алжир), член на „al–Takfir“ и „al–Hijra“

                  20.

                  RESSOUS, Hoari (известен също като Hallasa Farid), роден на 11.9.1968 г. в гр. Алжир (Алжир), член на „al–Takfir“ и „al–Hijra“

                  21.

                  SEDKAOUI, Noureddine (известен също като Nounou), роден на 23.6.1963 г. в гр. Алжир (Алжир), член на „al–Takfir“ и „al–Hijra“

                  22.

                  SELMANI, Abdelghani (известен също като Gano), роден на 14.6.1974 г. в гр. Алжир (Алжир), член на „al–Takfir“ и „al–Hijra“

                  23.

                  SENOUCI, Sofiane, роден на 15.4.1971 г. в Hussein Dey (Алжир), член на „al–Takfir“ и „al–Hijra“

                  24.

                  TINGUALI, Mohammed (известен също като Mouh di Kouba), роден на 21.4.1964 г. в Blida (Алжир), член на „al–Takfir“ и „al–Hijra“

                  25.

                  WALTERS, Jason Theodore James (известен също като Abdullah и като David), роден на 6.3.1985 г. в Amersfoort (Нидерландия), нидерландски паспорт № NE8146378, член на „Hofstadgroep“

            2.   Групи и образувания

                  1.

                  „Организация Abu Nidal“ – „ANO“ (известна също като „Революционен съвет на Фатах“, като „Арабски революционни бригади“, като „Черен септември“ и като „Революционна организация на мюсюлманите социалисти“)

                  2.

                  „Бригади на мъчениците на Al-Aqsa“

                  3.

                  „Al-Aqsa e.V.“

                  4.

                  „Аl–Takfir“ и „Аl–Hijra“

                  5.

                  „Aum Shinrikyo“ (известна също като „AUM“, като „Aum Supreme Truth“ и като „Aleph“)

                  6.

                  „Babbar Khalsa“

                  7.

                  „Комунистическа партия на Филипините“, включително „Нова народна армия“ – „NPA“, Филипини

                  8.

                  „Gama’a al-Islamiyya“ (известна също като „Al-Gama’a al-Islamiyya“) („Ислямска група“ – „IG“)

                  9.

                  „İslami Büyük Doğu Akıncılar Cephesi“ – „IBDA-C“ („Фронт на великите ислямски източни воини “)

                  10.

                  „Хамас“, включително „Hamas-Izz al-Din al-Qassem“

                  11.

                  „Муджахидини на Хизбула“ – „HM“

                  12.

                  „Hofstadgroep“

                  13.

                  „Фондация за спасение и развитие на Светата земя“

                  14.

                  „Международна федерация на младите сикхи“ – „ISYF“

                  15.

                  „Силата на Калистан Зиндабад“ („Khalistan Zindabad Force“) – „KZF“

                  16.

                  „Кюрдска работническа партия“ – „PKK“, (известна също като „KADEK“ и като „KONGRA-GEL“)

                  17.

                  „Тигри за освобождение на Тамил Илам“ – „LTTE“

                  18.

                  „Ejército de Liberación Nacional“ („Национална армия за освобождение“)

                  19.

                  „Палестински ислямски джихад“ – „PIJ“

                  20.

                  „Народен фронт за освобождение на Палестина“ – „PFLP“

                  21.

                  „Народен фронт за освобождение на Палестина – главно командване“ (известен още като „PFLP – General Command“)

                  22.

                  „Fuerzas armadas revolucionarias de Colombia“ – „FARC“ („Революционни въоръжени сили на Колумбия“)

                  23.

                  „Devrimci Halk Kurtuluș Partisi-Cephesi“ – „DHKP/C“ (известна още като „Devrimci Sol“ („Революционна левица“), известна още като „Dev Sol“) („Революционна армия/фронт/партия за народно освобождение“)

                  24.

                  „Sendero Luminoso“ – „SL“ („Светъл път“)

                  25.

                  „Teyrbazen Azadiya Kurdistan“ – „TAK“ (известна също като „Соколи за свободата на Кюрдистан“ и като „Ястреби за свободата на Кюрдистан“)

                  26.

                  „Autodefensas Unidas de Colombia“ – „AUC“ („Обединени сили/групи за самозащита на Колумбия“)


title: Решение (ЕС, Евратом) 2017/1614 на Европейския парламент от 27 април 2017 година относно освобождаването от отговорност във връзка с изпълнението на бюджета на Изпълнителната агенция за иновации и мрежи за финансовата 2015 година

text:
               29.9.2017

               BG

               Официален вестник на Европейския съюз

               L 252/111

         РЕШЕНИЕ (ЕС, Евратом) 2017/1614 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Изпълнителната агенция за иновации и мрежи за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2015 година (1),

               —

               като взе предвид консолидираните годишни отчети на Европейския съюз за финансовата 2015 година (COM(2016) 475 — C8-0269/2016) (2),

               —

               като взе предвид окончателните годишни отчети на Изпълнителната агенция за иновации и мрежи за финансовата 2015 година (3),

               —

               като взе предвид доклада на Комисията относно последващите действия, свързани с освобождаването от отговорност във връзка с изпълнението на бюджета за финансовата 2014 година (COM(2016)674), и работните документи на службите на Комисията, които го придружават (SWD(2016)338 и SWD(2016)339),

               —

               като взе предвид годишния доклад на Комисията до органа по освобождаване от отговорност относно вътрешните одити, извършени през 2015 г. (COM(2016)628), и работния документ на службите на Комисията, който го придружава (SWD(2016)322),

               —

               като взе предвид доклада на Сметната палата относно годишните отчети на Изпълнителната агенция за иновации и мрежи за финансовата 2015 година, придружен от отговора на Агенцията, (4)

               —

               като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на изпълнителните агенции във връзка с изпълнението на бюджета за финансовата 2015 година (05874/2017 — C8-0038/2017),

               —

               като взе предвид членове 317, 318 и 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (6), и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение за изпълнение 2013/801/ЕС на Комисията от 23 декември 2013 г. за създаване на Изпълнителна агенция за иновации и мрежи и за отмяна на Решение 2007/60/ЕО, изменено с Решение 2008/593/ЕО (9),

               —

               като взе предвид член 93 и приложение IV към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A8-0150/2017),

               А.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на ЕС тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               освобождава от отговорност директора на Изпълнителната агенция за иновации и мрежи във връзка с изпълнението на бюджета на Изпълнителната агенция за финансовата 2015 година;

               2.

               представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия и изпълнителни агенции, както и в своята резолюция от 27 април 2017 г. относно специалните доклади на Сметната палата в рамките на процедурата по освобождаване от отговорност на Комисията за финансовата 2015 година (10);

               3.

               възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия, както и резолюцията, която е неразделна част от тези решения, на директора на Изпълнителната агенция за иновации и мрежи, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ L 69, 13.3.2015 г.

      (2)  ОВ C 380, 14.10.2016 г., стр. 1.

      (3)  ОВ C 417, 11.11.2016 г., стр. 11.

      (4)  ОВ C 449, 1.12.2016 г., стр. 219.

      (5)  ОВ C 380, 14.10.2016 г., стр. 147.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 352, 24.12.2013 г., стр. 65.

      (10)  Приети текстове от тази дата, P8_TA(2017)0144 (вж. страница 66 от настоящия брой на Официален вестник).


title: 2014/603/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейската фондация за обучение за финансовата 2012 година

text:
               5.9.2014

               BG

               Официален вестник на Европейския съюз

               L 266/267

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейската фондация за обучение за финансовата 2012 година
   (2014/603/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2012 година,

               —

               като взе предвид доклада на Сметната палата относно годишните отчети на Европейската фондация за обучение за финансовата 2012 година, придружен от отговорите на Фондацията (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (4), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0182/2014),

               1.

               Освобождава от отговорност директора на Европейската фондация за обучение във връзка с изпълнението на бюджета на Фондацията за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 206.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 354, 31.12.2008 г., стр. 82.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2016/204 на Съвета от 12 февруари 2016 година за позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на приложение XI (Електронни комуникации, аудио-визуални услуги и информационно общество) към Споразумението за ЕИП (свръхшироколентови технологии)

text:
               16.2.2016

               BG

               Официален вестник на Европейския съюз

               L 39/39

         РЕШЕНИЕ (ЕС) 2016/204 НА СЪВЕТА
   от 12 февруари 2016 година
   за позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на приложение XI (Електронни комуникации, аудио-визуални услуги и информационно общество) към Споразумението за ЕИП (свръхшироколентови технологии)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114, във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, приложение XI (Електронни комуникации, аудио-визуални услуги и информационно общество) към Споразумението за ЕИП.

               (3)

               Решение за изпълнение 2014/702/ЕС на Комисията (3) трябва да бъде включено в Споразумението за ЕИП. Наситеността на радиовръзките в близост до летищата в Исландия и в Норвегия и интензивността на тяхната употреба са по-големи отколкото в ЕС. За да се избегне възникването на вредни смущения в радиовръзките на мобилните оператори, Исландия и Норвегия следва да бъдат освободени от задължението да разрешат използването на честотната лента от 6,0 до 8,5 GHz от устройства, използващи свръхшироколентова технология на борда на въздухоплавателните средства.

               (4)

               Приложение XI (Електронни комуникации, аудио-визуални услуги и информационно общество) към Споразумението за ЕИП следва да бъде съответно изменено.

               (5)

               Следователно позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на приложение XI (Електронни комуникации, аудио-визуални услуги и информационно общество) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 12 февруари 2016 година.

            За Съвета

            Председател

         J.R.V.A. DIJSSELBLOEM

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  Решение за изпълнение 2014/702/ЕС на Комисията от 7 октомври 2014 г. за изменение на Решение 2007/131/ЕО за разрешаване на използването на радиочестотния спектър за устройства, използващи свръхшироколентова технология по хармонизиран начин в Общността (ОВ L 293, 9.10.2014 г., стр. 48).

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2016
      от …
      за изменение на приложение XI (Електронни комуникации, аудио-визуални услуги и информационно общество) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Решение за изпълнение 2014/702/ЕС на Комисията от 7 октомври 2014 г. за изменение на Решение 2007/131/ЕО. за разрешаване на използването на радиочестотния спектър за устройства, използващи свръхшироколентова технология по хармонизиран начин в Общността (1), трябва да бъде включено в Споразумението за ЕИП.

                  (2)

                  Поради това приложение XI към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Точка 5вц (Решение 2007/131/ЕО на Комисията) от приложение XI към Споразумението за ЕИП се изменя, както следва:

                  1.

                  Добавя се следният текст:
                  „За целите на настоящото споразумение разпоредбите на Решението се четат със следната адаптация:
                  Исландия и Норвегия се освобождават от задължението да разрешат използването на честотната лента от 6,0 до 8,5 GHz от устройства, използващи свръхшироколентова технология на борда на въздухоплавателните средства.“

                  2.

                  Добавя се следното тире:

                              „—

                                 32014 D 0702: Решение за изпълнение 2014/702/ЕС на Комисията от 7 октомври 2014 г. (ОВ L 293, 9.10.2014 г., стр. 48).“

            Член 2
      Текстовете на Решение за изпълнение 2014/702/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП (2).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

            […]

               Секретари на Съвместния комитет на ЕИП

            […]

         (1)  ОВ L 293, 9.10.2014 г., стр. 48.

         (2)  [Без отбелязани конституционни изисквания.] [С отбелязани конституционни изисквания.]


title: Правила, регулиращи обществения достъп до документите на Европейския парламент Решение на бюрото от 28 ноември 2001 година (2005/C 289/06)

text:
Важна правна забележка

|

32005D1122(01)

Официален вестник n° C 289 , 22/11/2005 стр. 0006 - 0011

		20011128Правила, регулиращи обществения достъп до документите на Европейския парламентРешение на Бюрото от 28 ноември 2001 година [1] [2] [3](2005/C 289/06)БЮРОТО,като взе предвид член 255, параграфи 2 и 3 от Договора за ЕО,като взе предвид Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията, и по-специално членове 11, 12 и 18 от него,като взе предвид член 22, параграфи 2 и 11, член 96, параграф 1 и член 97, както и приложение VII към Правилника за дейността,Като има предвид, че общите принципи, регулиращи достъпа до документи, бяха установени, в съответствие с член 255, параграф 2 от Договора за ЕО, с Регламент (ЕО) № 1049/2001 на Европейския парламент и на Съвета от 30 май 2001 г.Като има предвид, че съгласно член 255, параграф 3 от Договора за ЕО и член 18, параграф 1 от Регламент (ЕО) № 1049/2001 Европейският парламент адаптира своя Правилник за дейността с решение от 13 ноември 2001 г.Като има предвид, че съгласно член 97, параграфи 2, 3 и 4 от Правилника за дейността от Бюрото се изисква да приеме правила за създаване на справочен регистър на документи, да предвиди мерките за достъп до документи и да определи органите, отговарящи за обработката на тези документи.Като има предвид, че Решенията на Бюрото от 10 юли 1997 г. относно обществения достъп до документи на Европейския парламент и от 17 април 1998 г. относно системата от такси, заплащани за издаването на документи бяха отменени с Решение на Европейския парламент от 13 ноември 2001 г.Като има предвид, че мерките, свързани със системата от такси за издаването на документи, трябва да бъдат приведени в съответствие с разпоредбите на член 10 от Регламент (ЕО) № 1049/2001 г., за да се уточнят допълнителните разходи, които трябва да бъдат заплащани от заявителя за издаването на много дълги документи.Като има предвид, че е необходимо мерките, свързани с работата на регистъра на документи на Европейския парламент да бъдат обединени в едно-единствено решение, за да се улесни прозрачността за гражданите,РЕШИ:ДЯЛ 1СПРАВОЧЕН РЕГИСТЪРЧлен 1Създаване1. В приложение на член 11, параграф 2 от Регламент (ЕО) № 1049/2001 и на член 97, параграф 3 от Правилника за дейността, в Европейския парламент се създава справочен регистър.2. Така създаденият справочен регистър съдържа справочната информация за документи, съставени или получени от Европейския парламент след датата, от която Регламент (ЕО) № 1049/2001 [4] започна да се прилага.3. Тази справочна информация представлява "личната карта на документа", която съдържа не само данните, изисквани по член 11, параграф 2 от Регламент (ЕО) № 1049/2001, но също, и доколкото е възможно, данни, които да дават възможност за идентифицирането на органа, съставил всеки документ, езиците, на които е на разположение, статуса на документа, категорията на документа и мястото на съхранение на документа.Член 2ЦелиСправочният регистър е структуриран, така че да позволява:- използване на единна справочна система,- пряк достъп до документите, по-специално до законодателните документи, в електронен вид,- идентификация на документите, които не са достъпни по електронен път,- търсене на документи, които не са достатъчно идентифицирани от заявителите,- идентификация на документите, по отношение на които общественият достъп подлежи на ограниченията, предвидени в членове 4 и 9 от Регламент (ЕО) № 1049/2001,- регистриране на поверителни документи при спазване на ограниченията, предвидени в член 9 от горепосочения регламент.Член 3ДействиеЗвеното, отговарящо за управлението на справочния регистър, отговаря за:- контрола на регистрирането на документите, съставени или получени от Европейския парламент,- получаването на заявления за достъп в писмен или електронен вид и воденето на график с оглед осигуряване спазването на срока за отговор от 15 работни дни,- изпращането на потвърждения за получаване,- оказване на помощ на заявителите, като изяснява същността на заявленията им,- подпомагане на заявителите при достъпа до вече публикувани документи,- придвижването на заявленията за достъп до съответната служба или упълномощено лице, когато заявлението е свързано с документ, който не е вписан в регистъра или документ, подложен на ограниченията, предвидени в членове 4 и 9 от Регламент (ЕО) № 1049/2001,- преговаряне със заявителите, когато заявленията се отнасят до много дълги или сложни документи.Член 4Регистриране на документи1. Всеки документ, съставен от Европейския парламент, се вписва в справочния регистър в най-кратки срокове. Генералният секретар приема необходимите вътрешни мерки за изпълнение с оглед гарантиране на регистрирането на всички документи, съставени от Европейския парламент.2. Документите на Европейския парламент, посочени в член 97, параграф 2 от Правилника за дейността на Европейския парламент, се регистрират в справочния регистър под ръководството на органа или службата, автор на документа.3. Документите, съставени съгласно законодателната процедура или за целите на парламентарната дейност, се вписват в регистъра веднага щом бъдат внесени или оповестени.4. Останалите документи от компетентност на административните служби на Секретариата на Европейския парламент се вписват в справочния регистър, в рамките на възможното, незабавно след получаване на разрешение от страна на службата, изготвила документа.5. Всеки документ, получен от Европейския парламент от трето лице по смисъла на член 3 от Регламент (ЕО) № 1049/2001, се предава от пощенската служба на отдел "Публичен справочен регистър", който го вписва, освен ако се касае за чувствителен документ по смисъла на член 9 от горепосочения регламент, по отношение на който спазването на ограниченията, предписани в посочения член, е задължително.Член 5Документи, до които има пряк достъп1. Всички документи, изготвени или получени от Европейския парламент в рамките на законодателната процедура, трябва да бъдат достъпни за гражданите в електронен вид при спазване на ограниченията, предвидени в членове 4 и 9 от Регламент (ЕО) № 1049/2001.2. В тази връзка Европейският парламент прави всички законодателни документи достъпни чрез регистъра, така че да даде възможност на гражданите да имат достъп до пълните текстове на документите.3. Европейският парламент дава достъп до този регистър по електронен път на интернет сайта "Europarl" и предоставя помощ в режим "он-лайн" на гражданите относно условията и реда за подаване на заявления за достъп до документи.4. До останалите документи, и по-специално документите, свързани с изработването на политики или стратегии, се предоставя пряк достъп, доколкото това е възможно.5. Категориите на документите, които са пряко достъпни, се изброяват в списък, приет от Европейския парламент и приложен към неговия Правилник за дейността. Документите, които не са включени в този списък са достъпни въз основа на писмено заявление.Член 6Документи, достъпни при поискване1. Документите, изготвени или получени от Европейския парламент извън законодателната процедура са, доколкото е възможно, пряко достъпни за гражданите чрез регистъра при спазване на ограниченията, предвидени в членове 4 и 9 от Регламент (ЕО) № 1049/2001.2. Когато вписването на документ в справочния регистър не позволява прекия достъп до пълния текст било защото документът не е на разположение в електронен вид или защото са приложими изключенията, предвидени в членове 4 и 9 от Регламент (ЕО) № 1049/2001, заявителят може да поиска достъп до документа в писмен вид или чрез използване на електронния формуляр, който се намира на интернет сайта "Europarl". Европейският парламент може да даде достъп до документа или да изпрати в писмен вид основанията за пълния или частичен отказ.3. Документите, изготвени или получени от Европейския парламент преди влизането в сила на Регламент (ЕО) № 1049/2001 и които следователно не са на разположение в справочния регистър, са достъпни въз основа на писмено заявление при спазване на ограниченията, предвидени в членове 4 и 9 от горепосочения регламент.Член 7Съхраняване на документи1. Всички документи съхраняват в архивите на базата данни на справочния регистър. Тази база данни съдържа всички документи, изготвени от Европейския парламент. Копие от данните и документите се изпраща на Историческите архиви на Европейския парламент (CARDOC).2. До привеждането в действие на базата данни за архивиране на документите, които трябва да бъдат вписани в регистъра, службата, отговаряща за регистъра използва съществуващите системи и бази данни на Европейския парламент и се ограничава до установяването на връзки с последните, за да извлича необходимите данни и да осигурява достъпа до пълните текстове на документите.ДЯЛ IIПЪРВОНАЧАЛНИ ЗАЯВЛЕНИЯЧлен 8Подаване на първоначалното заявление1. Заявленията за достъп до даден документ на Европейския парламент могат да бъдат направени в писмен или електронен вид на един от езиците, изброени в член 314 от Договора за ЕО.2. Заявленията трябва да са формулирани достатъчно точно и да съдържат името и адреса на заявителя и информация, позволяваща идентифицирането на заявения документ или документи.3. Ако дадено заявление не е достатъчно точно, Европейският парламент приканва заявителя да го поясни и му помага да направи това.4. Заявителят не е длъжен да обосновава заявлението.Член 9Обработка на писмени заявления1. Заявленията за достъп до даден документ, държан от Европейския парламент, се изпращат в същия ден, когато са регистрирани от пощенската служба, до отдела, отговарящ за управлението на справочния регистър, който трябва да потвърди получаването на заявлението, да изготви отговор и да достави документа в предвидения срок.2. Когато заявлението се отнася до документ, изготвен от Европейския парламент, за който е приложимо някое от изключенията, предвидени в член 4 от Регламент (ЕО) № 1049/2001, отделът, отговарящ за справочния регистър, се свързва със службата или органа, автор на документа, който предлага какъв отговор да бъде даден, в рамките на пет работни дни.3. Когато има съмнение по отношение на оповестяването, отнасящо се до документи от трети лица, Европейският парламент се консултира с последните, като им дава срок от пет работни дни да изложат становището си, с оглед да се прецени дали е приложимо някое от изключенията, предвидени в членове 4 и 9 от Регламент (ЕО) № 1049/2001.4. Когато заявлението за достъп, подадено до Европейския парламент, се отнася до документ, който все още не е направен обществено достояние от институцията, която го е съставила, Европейският парламент дава на институцията, отговаряща за документа, срок от пет работни дни да изрази евентуалните си резерви по отношение на оповестяването на документа.5. Ако в рамките на пет работни дни не бъде получен отговор, Европейският парламент продължава процедурата.Член 10Обработка на заявленията в електронен вид1. Заявленията, подадени в електронен вид, се препращат на адреса, посочен на интернет сайта на Европейския парламент като, доколкото е възможно, се използва предвиденият електронен формуляр и системата за помощ в режим "он-лайн", създадена за улесняване на подаването на този вид заявления.2. Заявленията в електронен вид, изпратени на интернет сайта "Europarl" на Европейския парламент, се предават автоматично на отдела, отговарящ за справочния регистър за регистриране и по-нататъшно действие.3. Заявленията, получени в електронен вид и съдържащи цялата необходима информация, предвидена в член 8 от настоящото решение, задействат автоматично изпращането на потвърждение за получаването до заявителя.4. Процедурите по член 9, параграф 2 и следв. от настоящото решение относно обработката на първоначалните заявления, подадени в писмен вид, се прилагат и за заявленията, подадени в електронен вид.Член 11Срок за отговор1. В срок от 15 работни дни от регистрирането на заявлението отделът, отговарящ за справочния регистър предоставя достъп до поискания документ и го доставя в същия срок.2. Когато Европейският парламент не е в състояние да даде достъп до искания документ, той съобщава на заявителя, в писмен вид, основанията за пълния или частичен отказ, като го информира за неговото право да подаде потвърдително заявление.3. В този случай заявителят разполага със срок от 15 работни дни, считано от получаването на отговора, да представи потвърдително заявление.4. В изключителни случаи, когато заявлението се отнася до много дълъг документ или голям брой документи, срокът по параграф 1 от настоящия член може да бъде удължен с 15 работни дни, при условие че заявителят бъде уведомен предварително и че се даде подробна обосновка.5. Липсата на отговор от страна на Европейския парламент в рамките на предвидения срок дава право на заявителя да подаде потвърдително заявление.6. Срокът от 15 работни дни, определен в член 7 от Регламент (ЕО) № 1049/2001, започва да тече от датата на регистрирането на първоначалното заявление.Член 12Компетентен орган1. Първоначалните заявления, подадени до Европейския парламент, се обработват от Генералния секретар под ръководството на председателя и на заместник-председателя, отговарящ за надзора на обработката на заявленията за достъп до документи, както е предвидено в член 97, параграф 6 от Правилника за дейността.2. Положителните отговори на първоначалните заявления се изпращат на заявителя от самия Генерален секретар или от упълномощено от него лице.3. Решението за отказ по първоначално заявление, придружен от изложение на мотивите, се взема от Генералния секретар по предложение на отдел "Публичен справочен регистър" и след консултиране на автора на документа. Всяко решение за отказ се изпраща за информация на заместник-председателя, отговарящ по въпросите на прозрачността.4. Генералният секретар или упълномощено от него лице може по всяко време да отнесе дадено заявление до правната служба и/или служителя, отговарящ за защита на данните.ДЯЛ IIIПОТВЪРДИТЕЛНИ ЗАЯВЛЕНИЯЧлен 13Подаване1. Потвърдителни заявления могат да бъдат подавани до Европейския парламент в писмен или електронен вид в срок от 15 работни дни от получаването на пълен или частичен отказ за достъп до заявения документ или при липсата на какъвто и да е отговор на първоначалното заявление.2. Потвърдителните заявления трябва да бъдат представени в съответствие с формалните изисквания, предвидени в член 8 от настоящото решение.Член 14Обработка1. Потвърдителните заявления се регистрират в съответствие с условията и реда, предвидени в член 9, параграф 1 и член 10, параграф 2 от настоящото решение за заявления в писмен или електронен вид.2. Отдел "Публичен справочен регистър" изпраща потвърждение за получаване до заявителя и започва процедурите по членове 9 и 10 от настоящото решение, с оглед изготвянето на отговора на Европейския парламент.3. В срок от 15 работни дни от регистрирането на заявлението Европейският парламент дава достъп до документа или уведомява писмено заявителя за мотивите за своя пълен или частичен отказ.4. В изключителни случаи, когато заявлението се отнася до много дълъг документ или до голям брой документи, срокът, предвиден в предходния параграф, може да бъде удължен с 15 работни дни, при условие че заявителят бъде уведомен предварително и че се даде подробна обосновка.Член 15Компетентен орган1. Отговорът на потвърдителните заявления е от компетентност на Бюрото на Европейския парламент. Заместник-председателят, отговарящ по въпросите на прозрачността, взема решение по потвърдителните заявления от името на Бюрото и под негово ръководство.2. Съответният заместник-председател информира Бюрото за решението си на първото заседание на Бюрото след вземането на решението и уведомяването на заявителя. В случай, че той счита за необходимо и в рамките на установените срокове, заместник-председателят може да отнесе проекторешението си до Бюрото, по-специално ако отговорът може да повдигне принципни въпроси, свързани с политиката на прозрачност на Европейския парламент. В отговора си до заявителя, заместник-председателят е обвързан с решението на Бюрото.3. Заместник-председателят и Бюрото вземат решение въз основа на предложението, изготвено от отдел "Публичен справочен регистър", чрез упълномощаване от страна на Генералния секретар. Отдел "Публичен справочен регистър" има правото да поиска становището на правната служба и/или на служителя, отговарящ за защитата на данните, като те двамата представят становищата си в срок от три работни дни.Член 16Средства за правна защита1. Когато Европейският парламент откаже, изцяло или частично, да даде достъп до даден документ, той информира заявителя за средствата за правна защита, които са открити за него, а именно: завеждане на иск срещу институцията и/или подаване на жалба до Омбудсмана съгласно условията, предвидени в членове 230 и 195 от Договора за ЕО.2. Липсата на отговор в рамките на предвидения срок се счита за отрицателен отговор и дава право на заявителя да заведе иск или да подаде жалба при условията, предвидени в предходния параграф.ДЯЛ IVРЕГИСТРИРАНЕ НА И ДОСТЪП ДО ЧУВСТВИТЕЛНИ ДОКУМЕНТИЧлен 17Регистриране на чувствителни документи1. Регистрирането на документи, класифицирани като чувствителни по смисъла на член 9 от Регламент (ЕО) № 1049/2001, получени от институциите, агенциите, държавите-членки, трети страни или международни организации, е предмет на предварително съгласие от съставилия ги орган.2. Органът, съставил документ, класифициран като чувствителен, изпраща документа директно до председателя на Европейския парламент по най-подходящия начин за осигуряването на поверителността на съдържанието на документа.3. Всяко изпращане на чувствителен документ трябва да бъде придружено от становището на съставилия го орган относно разрешението за регистриране и разкриване съдържанието на документа.4. Когато органът съставил документа даде съгласието си такъв документ да бъде регистриран в справочния регистър на Европейския парламент, председателят определя какви справочни данни могат да бъдат показани в справочния регистър. Председателят се консултира със заместник-председателя, отговарящ за надзора на обработката на заявленията за достъп до документи, с Генералния секретар или, когато е уместно, с председателя на съответната комисия.5. Всеки документ, изготвен от Европейския парламент, който се позовава на документ, класифициран като чувствителен по смисъла на член 9 от Регламент (ЕО) № 1049/2001, се регистрира и предоставя само с разрешението на председателя. Справочните данни, зададени за такъв документ, се определят при условията, предвидени в предходния параграф.6. Когато някоя от институциите изрази съмнения по отношение на поверителния характер на документите, получени от Европейския парламент, въпросът се отнася до междуинституционалния комитет, създаден съгласно член 15, параграф 2 от Регламент (ЕО) № 1049/2001.Член 18Обработка на заявленията за достъп1. Заявленията за достъп до даден чувствителен документ по смисъла на член 9 от Регламент (ЕО) № 1049/2001, подадени в писмен или електронен вид, се регистрират в съответствие с условията и реда, предвидени в член 9, параграф 1 и член 10, параграф 2, от настоящото решение.2. Генералният секретар препраща заявленията за достъп до чувствителни документи до председателя. Отговорът на заявление на етапа на първоначалното заявление или на етапа на потвърдителното заявление е въпрос от компетентност на Бюрото, което може да го делегира на председателя в съответствие с член 22, параграф 10 от Правилника за дейността на Европейския парламент. В такива случаи Председателят се консултира със заместник-председателя, отговарящ за надзора на обработката на заявленията за достъп до документи, с Генералния секретар или, когато е уместно, с председателя на съответната комисия.3. Срокът от 15 работни дни, предвиден в членове 7 и 8 от Регламент (ЕО) № 1049/2001, започва да тече от датата на регистрирането на първоначалното или потвърдителното заявление.Член 19Упълномощени лицаЛицата, на които е разрешено да четат чувствителни документи, са: председателят на Европейския парламент, заместник-председателят, отговарящ за надзора на обработването на заявленията за достъп до документи, председателят на пряко засегнатата комисия и Генералният секретар, освен ако споразумения с останалите институции предвиждат специално разрешение.Член 20Защита на чувствителни документи1. Чувствителните документи по смисъла на член 9 от Регламент (ЕО) № 1049/2001 подлежат на строги правила за сигурност, така че да се осигури тяхното поверително третиране в Европейския парламент.2. В тази връзка Генералният секретар представя проект за правила на Бюрото, като отчита контактите и споразуменията, установени с Комисията и със Съвета.3. Предложението, прието от Бюрото, се представя на Парламента за одобрение и така приетият текст се прилага към Правилника за дейността на Европейския парламент.ДЯЛ VПРЕДОСТАВЯНЕ НА ДОКУМЕНТИЧлен 21Предоставяне1. Документите се доставят чрез предоставяне на хартиено копие или в електронен формат, в зависимост от предпочитанията на заявителя.2. Ако даден документ вече е бил оповестен от Европейския парламент или от друга институция и е лесно достъпен, Европейският парламент може да даде достъп до документа чрез информиране на заявителя как да получи желания документ.Член 22Стойност на отговора1. Стойността на изготвянето и изпращането на копията може да бъде таксувана на заявителя. Тази такса не може да превишава реалната стойност на операцията.2. Консултацията на място, копията на по-малко от двадесет страници формат А4 и прекият достъп в електронен вид или чрез регистъра са безплатни.Член 23Заявка за много големи документи1. За предоставянето на документи, превишаващи двадесет страници с формат А4 се заплаща такса от 10 EUR плюс 0,030 EUR на страница.2. Размерът на тази такса може да бъде ревизиран с решение на Бюрото на Европейския парламент по предложение на Генералния секретар.3. Таксите за други средства за предаване се определят от Генералния секретар, като не могат да превишават реалната стойност на операцията.4. В случай на многократни или последователни заявления във връзка с много дълги документи или голям брой документи Европейският парламент може да преговаря неофициално със заявителя с оглед постигането на подходящо споразумение.5. Публикуваните документи не са обхванати от настоящото решение и продължават да бъдат обект на тяхната собствена система за ценообразуване.Член 24Допълнителни разходи за преводКогато заявителят е поискал превод на език, различен от тези, на които документът е на разположение, се прилагат действащите тарифи за преводачи на свободна практика, прилагани от Европейския парламент за външни преводи.ДЯЛ VIПРИЛАГАНЕЧлен 25ПрилаганеНастоящото решение се прилага, като се спазват и без да се засягат разпоредбите на Регламент (ЕО) № 1049/2001 и на Правилника за дейността на Европейския парламент.Член 26ПрегледНастоящото решение се преразглежда две години след влизането му в сила. За тази цел Генералният секретар на Европейския парламент представя доклад за изпълнението на настоящото решение.Член 27Влизане в силаНастоящото решение влиза в сила на датата на публикуването му в Официален вестник на Европейския съюз [5]. Справочният регистър, създаден с настоящото решение, започва да функционира на 3 юни 2002 г.[1] Публикувано в ОВ C 374, 29.12.2001 година, стр. 1—6.[2] Консолидирани от Бюрото на 3 май 2004 година.[3] Изменени от Бюрото на 26 септември 2005 година.[4] т.е. 3 декември 2001 г.[5] т.е. 29 декември 2001 г.--------------------------------------------------


title: 2012/579/ЕС: Решение на Европейския парламент от 10 май 2012 година относно приключването на сметките на Европейския център за мониторинг на наркотици и наркомании за финансовата 2010 година

text:
               17.10.2012

               BG

               Официален вестник на Европейския съюз

               L 286/212

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейския център за мониторинг на наркотици и наркомании за финансовата 2010 година
   (2012/579/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за мониторинг на наркотици и наркомании за финансовата 2010 година,

               —

               като взе предвид доклада на Сметната палата относно годишните отчети на Европейския център за мониторинг на наркотици и наркомании за финансовата 2010 година, придружен от отговорите на Центъра (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1920/2006 на Европейския парламент и на Съвета от 12 декември 2006 година относно Европейския център за мониторинг на наркотици и наркомании (3), и по-специално член 15 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0134/2012),

               1.

               Одобрява приключването на сметките на Европейския център за мониторинг на наркотици и наркомании за финансовата 2010 година.

               2.

               Възлага на своя председател да предаде настоящото решение на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 366, 15.12.2011 г., стр. 156.

      (2)  ОВ L 248, 16.9.2002 г., стр. 1.

      (3)  ОВ L 376, 27.12.2006 г., стр. 1.

      (4)  ОВ L 357, 31.12.2002 г., стр. 72.


title: Решение 2011/171/ОВППС на Съвета от 21 март 2011 година за изменение на Решение 2010/573/ОВППС за ограничителни мерки срещу ръководителите на Приднестровския район на Република Молдова

text:
               22.3.2011

               BG

               Официален вестник на Европейския съюз

               L 76/62

         РЕШЕНИЕ 2011/171/ОВППС НА СЪВЕТА
   от 21 март 2011 година
   за изменение на Решение 2010/573/ОВППС за ограничителни мерки срещу ръководителите на Приднестровския район на Република Молдова
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 септември 2010 г. Съветът прие Решение 2010/573/ОВППС (1).

               (2)

               Предвид резултатите от прегледа на Решение 2010/573/ОВППС срокът на прилагане на ограничителните мерки следва да бъде удължен до 31 март 2012 г.

               (3)

               Въпреки това, за да бъде насърчен напредъкът в търсенето на политическо решение на конфликта в Приднестровието, в разрешаването на неуредените проблеми на училищата, използващи латинската азбука, и във възобновяването на свободното движение на населението, прилагането на ограничителните мерки следва да бъде спряно до 30 септември 2011 г. След изтичане на този срок Съветът ще направи преглед на ограничителните мерки, като вземе предвид настъпилите промени, по-специално в посочените по-горе области. По всяко време Съветът може да реши да наложи отново или да отмени ограниченията за пътуване,

         ПРИЕ НАСТОЯЩОТО РЕШЕНИЕ:
   Член 1
   Решение 2010/573/ОВППС се изменя, както следва:

               1.

               В член 4 параграф 2 се заменя със следното:
               „2.   Настоящото решение се прилага до 31 март 2012 г. То подлежи на постоянен преглед. То може да бъде подновено или изменено, ако е целесъобразно, ако Съветът прецени, че целите му не са постигнати.“

               2.

               В член 4 параграф 3 се заменя със следното:
               „3.   Прилагането на ограничителните мерки, предвидени в настоящото решение, се спира до 30 септември 2011 г. След изтичане на този срок Съветът ще направи преглед на ограничителните мерки.“

         Член 2
   Настоящото решение влиза в сила в деня на неговото приемане.

      Съставено в Брюксел на 21 март 2011 година.

            За Съвета

            Председател

         C. ASHTON

      (1)  ОВ L 253, 28.9.2010 г., стр. 54.


title: 2008/534/ЕО: Решение на Европейския парламент от 24 април 2007 година относно приключването на сметките във връзка с изпълнението на бюджета на Европейския център за профилактика и контрол върху заболяванията за 2005 финансова година

text:
               15.7.2008

               BG

               Официален вестник на Европейския съюз

               L 187/174

      РЕШЕНИЕ НА ЕВРОПЕЙСКИЯ ПАРЛАМЕНТ

   от 24 април 2007 година
   относно приключването на сметките във връзка с изпълнението на бюджета на Европейския център за профилактика и контрол върху заболяванията за 2005 финансова година
   (2008/534/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Европейския център за профилактика и контрол върху заболяванията за 2005 финансова година (1),
   като взе предвид доклада на Сметната палата за окончателния годишен отчет на Европейския център за профилактика и контрол върху заболяванията за 2005 финансова година, заедно с отговорите на Центъра (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0119/2007),

               1.

               Отбелязва, че окончателният годишен отчет на Европейския център за профилактика и контрол върху заболяванията за 2005 финансова година е, както следва:
               Отчет за приходите и разходите за 2005 финансова година
                      (6)

                           (в EUR)

                           2005

                              ONTVANGSTEN

                           Субсидия от Комисията (за оперативния бюджет на Агенцията)

                           3 402 280,45

                           Приходи от такси

                           Други приходи

                              ПРИХОДИ ОБЩО a)

                              3 402 280,45

                              РАЗХОДИ

                              Дял I: Персонал

                           Плащания

                           - 500 909,02

                           Пренесени бюджетни кредити

                           - 361 771,74

                              Дял II: Административни разходи

                           Плащания

                           - 597 024,15

                           Пренесени бюджетни кредити

                           - 534 581,62

                              Дял III: Оперативни разходи

                           Плащания

                           -69 773,55

                           Пренесени бюджетни кредити

                           - 540 654,36

                              РАЗХОДИ ОБЩО б)

                              -2 604 714,44

                              РЕЗУЛТАТИ ЗА ФИНАНСОВАТА ГОДИНА (a - б)

                              797 566,01

                           Анулиране на неизползвани бюджетни кредити за плащания, пренесени от предходната година

                           Корекция за пренос от предходната година на бюджетни кредити, налични към 31.12. и произтичащи от целеви приходи

                           Разлики в обменен курс за годината (печалба +/загуба –)

                           -10 168,55

                              Баланс на изпълнението на бюджета за финансовата година

                              787 397,46

                           Част от субсидията, която се възстановява на ЕО

                           - 787 397,46

                              Отражение върху активите

                           Отражение на активи и амортизация

                           222 011,07

                              Отражение върху начисленията за годината

                           Пренасяния

                           1 437 007,72

                           Начисления

                           - 363 538,58

                              Други корекции

                           Текущи пасиви

                           - 448 377,86

                           Предплащания и отложени разходи

                           20 636,80

                           Транзитни стоки

                           63 108,90

                           Заплащане на услуги от Комисията

                           -8 490,00

                           Изключителни приходи

                           31 250,85

                              Резултати на икономическите корекции за финансовата година д)

                              953 608,90

                              NB: Отклоненията при общата сума се дължат на закръгляване.

                              Източник: информация, подадена от Центъра — тази таблица обобщава данните, представени от Центъра в годишния счетоводен отчет.

               2.

               Одобрява приключването на сметките на Европейския център за профилактика и контрол върху заболяванията за 2005 финансова година;

               3.

               Възлага на своя председател да предаде настоящото решение на директора на Европейския център за профилактика и контрол върху заболяванията, на Съвета, Комисията и Сметната палата, и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 31.

      (2)  ОВ C 312, 19.12.2006 г., стр. 54.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.

      (6)  Данните са само за 2005 г. поради факта, че това е новосъздадена агенция.

      NB: Отклоненията при общата сума се дължат на закръгляване.

      Източник: информация, подадена от Центъра — тази таблица обобщава данните, представени от Центъра в годишния счетоводен отчет.


title: 2014/409/ЕС: Решение на Съвета от 23 юни 2014 година относно позицията, която да бъде приета от името на Европейския съюз в Съвместния комитет на ЕИП във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи

text:
               28.6.2014

               BG

               Официален вестник на Европейския съюз

               L 190/78

         РЕШЕНИЕ НА СЪВЕТА
   от 23 юни 2014 година
   относно позицията, която да бъде приета от името на Европейския съюз в Съвместния комитет на ЕИП във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи

      (2014/409/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 46 и 48 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към него.

               (3)

               Протокол 31 към Споразумението за ЕИП съдържа разпоредби и договорености относно сътрудничеството в специфични области извън четирите свободи.

               (4)

               Целесъобразно е да се разшири сътрудничеството между договарящите се страни по Споразумението за ЕИП и то да включи сътрудничество в областта на свободното движение на работници, координацията на системите за социална сигурност и мерки по отношение на мигрантите, включително мигрантите от трети държави.

               (5)

               Поради това Протокол 31 към Споразумението за ЕИП следва да бъде съответно изменен, за да се даде възможност това разширено сътрудничество да започне от 1 януари 2014 г.

               (6)

               Позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 23 юни 2014 година.

            За Съвета

            Председател

         C. ASHTON

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № .../2014
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Целесъобразно е да се разшири сътрудничеството между договарящите се страни по Споразумението за ЕИП и то да включи сътрудничество в областта на свободното движение на работници, координацията на системите за социална сигурност и мерки по отношение на мигрантите, включително мигрантите от трети държави.

                  (2)

                  Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2014 г.,

            ПРИЕ НАСТОЯЩОТО РЕШЕНИЕ:
      Член 1
      Член 5 от Протокол 31 към Споразумението за ЕИП се изменя, както следва:

                  1.

                  След параграф 12 се добавя следният параграф:
                  „13.   Считано от 1 януари 2014 г. държавите от ЕАСТ участват в дейностите, финансирани от следния бюджетен ред, вписан в общия бюджет на Европейския съюз за финансовата 2014 година:

                              —

                                 Бюджетен ред 04 03 01 03: „Свободно движение на работници, координиране на схемите за социална сигурност и мерки за мигрантите, включително мигрантите от трети държави“.“

                  2.

                  В параграф 5 думите „и в дейностите, финансирани от бюджетните редове за финансовите 2012 и 2013 години, посочени в параграф 12, считано от 1 януари 2012 г.“ се заменят с думите „, в дейностите, финансирани от бюджетните редове за финансовата 2012 и 2013 година, посочени в параграф 12, считано от 1 януари 2012 г., и в дейностите, финансирани от бюджетния ред за финансовата 2014 година, посочени в параграф 13, считано от 1 януари 2014 г.“

                  3.

                  В параграфи 6 и 7 думите „параграфи 8 и 12“ се заменят с думите „параграфи 8, 12 и 13“.

            Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (1).
      То се прилага от 1 януари 2014 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  [Без отбелязани конституционни изисквания.] [С отбелязани конституционни изисквания.]


title: 2009/764/ЕО: Решение на Европейския парламент и на Съвета от 16 септември 2009 година за мобилизиране на средства от Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               20.10.2009

               BG

               Официален вестник на Европейския съюз

               L 274/28

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

   от 16 септември 2009 година
   за мобилизиране на средства от Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2009/764/ЕО)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Комисията,
   като имат предвид, че:

               (1)

               Европейският фонд за приспособяване към глобализацията (ЕФПГ) беше създаден с цел да предостави допълнителна подкрепа на съкратените работници, които са засегнати от последиците от големи структурни изменения в моделите на световната търговия, и да ги подпомогне при повторното им приобщаване към пазара на труда.

               (2)

               Междуинституционалното споразумение от 17 май 2006 г. позволява мобилизиране на ЕФПГ в рамките на годишния таван от 500 милиона евро.

               (3)

               На 29 декември 2008 г. Испания представи заявление за мобилизиране на ЕФПГ във връзка със съкращения в текстилния отрасъл, което е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006. Следователно Комисията предлага да се мобилизират 3 306 750 EUR.

               (4)

               На 23 януари 2009 г. Португалия представи заявление за мобилизиране на ЕФПГ във връзка със съкращения в текстилния отрасъл, което е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006. Следователно Комисията предлага да се мобилизират 832 800 EUR.

               (5)

               Следователно ЕФПГ следва да бъде мобилизиран, за да се осигури финансово участие за заявленията, представени от Испания и Португалия,

         РЕШИХА:
   Член 1
   За общия бюджет на Европейския съюз за 2009 финансова година Европейският фонд за приспособяване към глобализацията се мобилизира за отпускане на сумата от 4 139 550 EUR в бюджетни кредити за поети задължения и в бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 16 септември 2009 година.

            За Европейския парламент

            Председател

         J. BUZEK

            За Съвета

            Председател

         C. MALMSTRÖM

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: 2012/86/ЕС: Решение на Съвета от 10 февруари 2012 година за назначаване на заместник-член от Финландия в Комитета на регионите

text:
               15.2.2012

               BG

               Официален вестник на Европейския съюз

               L 41/17

         РЕШЕНИЕ НА СЪВЕТА
   от 10 февруари 2012 година
   за назначаване на заместник-член от Финландия в Комитета на регионите
   (2012/86/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Финландия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Riitta MYLLER се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               г-жа Sanna PARKKINEN, Liperin kunnanvaltuuston jäsen.

         Член 2
   Настоящото решение влиза в сила в деня на приемането му.

      Съставено в Брюксел на 10 февруари 2012 година.

            За Съвета

            Председател

         C. ANTORINI

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение (ЕС) 2016/1859 на Съвета от 13 октомври 2016 година относно тристранна социална среща на високо равнище за растеж и заетост и за отмяна на решение 2003/174/ЕО

text:
               20.10.2016

               BG

               Официален вестник на Европейския съюз

               L 284/27

         РЕШЕНИЕ (ЕС) 2016/1859 НА СЪВЕТА
   от 13 октомври 2016 година
   относно тристранна социална среща на високо равнище за растеж и заетост и за отмяна на решение 2003/174/ЕО
   СЪВЕТЪТ НА ЕВРОПЕЙСКИЯ СЪЮЗ
   като взе предвид Договора за функционирането на Европейския съюз, и по-специално член 352 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид одобрението на Европейския парламент,
   в съответствие със специална законодателна процедура,
   като има предвид, че:

               (1)

               Член 3, параграф 3 от Договора за Европейския съюз (ДЕС) предвижда, че една от целите на Европейския съюз е да работи за силно конкурентна социална пазарна икономика, която има за цел пълна заетост и социален прогрес.

               (2)

               При определянето и осъществяването на своите политики и дейности Съюзът трябва да взема предвид тяхното социално измерение, по-специално по отношение на изискванията, свързани с насърчаването на висока степен на заетост, с осигуряването на адекватна социална закрила, с борбата срещу социалното изключване, както и с постигане на високо равнище на образование, обучение и опазване на човешкото здраве, в съответствие с член 9 от Договора за функционирането на Европейския съюз (ДФЕС).

               (3)

               Съюзът признава и насърчава ролята на социалните партньори на равнището на Съюза и улеснява диалога между тях при зачитане на тяхната автономност, в съответствие с член 152 от ДФЕС. За да насърчи съгласуването на високо равнище с европейските социални партньори на цялостната стратегия, създадена от Европейския съвет в Лисабон от 23 и 24 март 2000 г., с Решение 2003/174/ЕО на Съвета (1) беше създадена тристранна социална среща на високо равнище за растеж и заетост („среща на високо равнище“). Срещата на високо равнище вече е призната в член 152 от ДФЕС като неразделна част от социалния диалог на равнището на Съюза.

               (4)

               Съюзът и неговите държави-членки са поели ангажимент да си сътрудничат в рамките на стратегията „Европа 2020“, интегрирана стратегия, която има за цел да допринесе за разгръщането на потенциала на Съюза за растеж и заетост през периода 2010—2020 г. („стратегията „Европа 2020“). Стратегията „Европа 2020“ цели подобряване на координацията между националните политики и политиките на Съюза. В допълнение Съюзът призна необходимостта от засилване на ангажираността на социалните партньори и насърчаване на участието им в тази стратегия, което ще позволи на социалните партньори да допринасят активно за постигането на целите на стратегията.

               (5)

               В Регламент (ЕС) № 1175/2011 на Европейския парламент и на Съвета (2) се подчертава, че социалните партньори следва да участват в рамките на Европейския семестър, по целесъобразност във връзка с основните въпроси на политиките, в съответствие с разпоредбите на ДФЕС и националните правни и политически условия.

               (6)

               В заключенията си от 28 юни 2013 г. Европейският съвет отбелязва, че социалното измерение на Икономическия и паричен съюз следва да се укрепи и изтъкна в този контекст ключовата роля на социалните партньори и социалния диалог. Съответно в своето съобщение от 2 октомври 2013 г., озаглавено „Укрепване на социалното измерение на Икономическия и паричен съюз“, Комисията засегна въпроса за насърчаването на социалния диалог на национално равнище и на равнището на Съюза и обяви предложение за нова редакция на Решение 2003/174/ЕО, позовавайки се на тристранната социална среща на високо равнище за растеж и заетост като възможност за включване на социалните партньори в процеса на европейския семестър.

               (7)

               От създаването си с Решение 2003/174/ЕО на Съвета през 2003 г. досега срещата на високо равнище изпълнява своята основна роля да направи възможно съгласуването на високо равнище. Тя способства за развитието на социалния диалог на равнището на Съюза в рамките на Лисабонската стратегия през периода (2000—2010 г.) и в рамките на стратегията „Европа 2020“.

               (8)

               В съвместната декларация от 24 октомври 2013 г. относно участието на социалните партньори в европейското икономическо управление, подписана от Европейската конфедерация на профсъюзите от страна на работниците (ETUC) и Конфедерацията на европейския бизнес (BUSINESSEUROPE), Европейския център на предприятията с държавно участие (CEEP) и Европейската асоциация на занаятите и малките и средните предприятия (UEAPME), от страна на работодателите, европейските социални партньори призоваха за последователен процес на консултации със социалните партньори в контекста на европейския семестър и потвърдиха подкрепата си за срещата на високо равнище.

               (9)

               Задачите и съставът на срещата на високо равнище следва да бъдат адаптирани, за да се вземат предвид институционалните промени, въведени с Договора от Лисабон, по-специално създаването на длъжността председател на Европейския съвет, предвидена в член 15 от ДЕС.

               (10)

               Настоящото решение не засяга организацията и функционирането на националните системи за индустриални отношения и социален диалог.

               (11)

               За приемането на настоящото решение ДФЕС не предвижда правомощия, различни от тези по член 352 от ДФЕС.

               (12)

               Поради това Решение 2003/174/ЕО следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Задача
   При спазване на разпоредбите на ДЕС и ДФЕС и надлежно зачитане на правомощията на институциите и органите на Съюза задачата на тристранната социална среща на високо равнище за растеж и заетост е да се осигури наличието на постоянно съгласуване между Европейския съвет, Съвета, Комисията и социалните партньори. Срещата на високо равнище дава възможност на социалните партньори на европейско равнище да допринесат, в контекста на техния социален диалог, за различните компоненти на стратегията на Съюза за растеж и работни места. Тя способства за улесняване на взаимодействието между действията на Европейския съвет, Съвета, Комисията и социалните партньори, насочени към растеж, висока степен на заетост, осигуряване на адекватна социална закрила, борба срещу социалното изключване и постигане на високо равнище на образование, обучение и опазване на човешкото здраве. За тази цел тя се опира на предварителната работа и обсъждания между Съвета, Комисията и социалните партньори в рамките на различните съгласувателни форуми по икономическите и социалните въпроси и въпросите на заетостта.
   Член 2
   Членство
   1.   Срещата на високо равнище се състои от председателите на Европейския съвет и Комисията, както и от действащо председателство на Съвета, следващите две председателства на Съвета и социалните партньори, представени на най-високо равнище. Министрите от трите председателства и европейският комисар по заетостта и социалните въпроси също участват в срещата на високо равнище. В зависимост от включените в дневния ред въпроси могат да бъдат поканени за участие в срещата на високо равнище и други министри от трите председателства и други членове на Комисията.
   2.   Представителите на социалните партньори се разделят на две еднакви по численост делегации, едната състоящи се от 10 представители на работниците и другата — от 10 представители на работодателите, предвид необходимостта да се гарантира баланс на половете.
   3.   И двете делегации се състоят от представители на европейските междуотраслови организации, които представляват или общи интереси, или по-специфични интереси на надзорния и управленския персонал и малкия и средния бизнес на европейско равнище.
   Техническата координация на делегацията на работниците се осигурява от Европейската конфедерация на профсъюзите (ETUC), а на тази на работодателите — от Конфедерацията на европейския бизнес (BUSINESSEUROPE). ETUC и BUSINESSEUROPE гарантират, че становищата, изразени от специфичните и секторните организации, изцяло се вземат предвид в застъпените от тях позиции и, когато това е необходимо, включват представители на някои от тези организации в своите делегации.
   Член 3
   Подготовка
   1.   Дневният ред на срещата на високо равнище се определя съвместно от Съвета, Комисията и междуотрасловите организации на работниците и работодателите, участващи в работата на срещата на високо равнище. За тази цел се провеждат подготвителни срещи между Съвета, Комисията, ETUC и BUSINESSEUROPE.
   2.   Въпросите от дневния ред се обсъждат на заседание на Съвета по заетост, социална политика, здравеопазване и потребителски въпроси въз основа, ако е необходимо, на позициите на неговите подготвителни органи.
   3.   Секретариатът на срещата на високо равнище се осигурява от Комисията. В частност, секретариатът осигурява навременното разпространение на документите. За целите на подготовката и на организирането на срещите секретариатът на срещата на високо равнище установява подходящи контакти с ETUC и BUSINESSEUROPE, които отговарят за координацията на своите делегации.
   Член 4
   Условия на провеждане
   1.   Срещите на високо равнище се организират най-малко два пъти в годината. Заседанията на срещите на високо равнище се провеждат преди съответното пролетно и есенно заседание на Европейския съвет.
   2.   Срещата на високо равнище се председателства съвместно от председателя на Европейския съвет и от председателя на Комисията, с участието на действащото председателство на Съвета.
   3.   Заседанията на срещите на високо равнище се свикват от съпредседателите по тяхна инициатива, при консултации със социалните партньори.
   4.   Председателят на Европейския съвет докладва за дискусиите и резултатите от срещата на високо равнище на Европейския съвет.
   Член 5
   Информация
   Съпредседателите обобщават резултатите от дискусиите на срещата на високо равнище, за да информират съответните състави на Съвета, Европейския парламент и широката общественост.
   Член 6
   Отмяна
   Решение 2003/174/ЕО се отменя считано от 21 октомври 2016 г.
   Член 7
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 13 октомври 2016 година.

            За Съвета

            Председател

         J. RICHTER

      (1)  Решение 2003/174/ЕО на Съвета от 6 март 2003 г. за създаване на Тристранна социална среща на върха по въпросите на растежа и заетостта (ОВ L 70, 14.3.2003 г., стр. 31).

      (2)  Регламент (ЕС) № 1175/2011 на Европейския парламент и на Съвета от 16 ноември 2011 г. за изменение на Регламент (ЕО) № 1466/97 на Съвета за засилване на надзора върху състоянието на бюджета и на надзора и координацията на икономическите политики (ОВ L 306, 23.11.2011 г., стр. 12).


title: Решение на Изпълнителния комитет от 14 декември 1993 година за продължаване на единната виза (SCH/Com) ex (93) 21)

text:
Важна правна забележка

|

41993D0021

Официален вестник n° L 239 , 22/09/2000 стр. 0151 - 0153 специално чешко издание глава 19 том 02 стр. 128  - 130 специално испанско издание глава 19 том 02 стр. 128  - 130 специално унгарско издание глава 19 том 02 стр. 128  - 130 специално литвийско издание глава 19 том 02 стр. 128  - 130 LV.ES глава 19 том 02 стр. 128  - 130 MT.ES глава 19 том 02 стр. 128  - 130 PL.ES глава 19 том 02 стр. 128  - 130 SK.ES глава 19 том 02 стр. 128  - 130 специално словенско издание глава 19 том 02 стр. 128  - 130

		19931214Решение на Изпълнителния комитетот 14 декември 1993 годиназа продължаване на единната виза(SCH/Com) ex (93) 21)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид член 17, параграф 3, буква д) на посочената по-горе конвенция,РЕШИ:Продължаването на уеднаквената виза се извършва според общите принципи, определени в документа, който е приложен към настоящото решение.Съставено в Париж на 14 декември 1993 година.ПредседателA. Lamassoure--------------------------------------------------19931214ПРИЛОЖЕНИЕ ОТНОСНО ПРОДЪЛЖАВАНЕТО НА ЕДИННАТА ВИЗАОБЩИ ПРИНЦИПИ1. В член 17, параграф 3, буква д) от конвенцията за прилагане се предвижда, че изпълнителният комитет предприема необходимите решения относно условията за продължаване на визи при спазване на интересите на всички договарящи страни. Тази разпоредба представлява правната основа на тук определените общи принципи.2. Продължаването на виза е възможно в случай на ново обстоятелство, което е настъпило след издаване на визата. Молбата трябва да бъде надлежно обоснована, по-специално с обстоятелства като непреодолима сила, хуманитарни мотиви, сериозни професионални или лични причини. В никакъв случай тя не би могла да има за последица промяна на визата. Компетентният административен орган е този, който трябва да прецени дали посочената причина оправдава действително продължаването.3. Продължаването на визата не може да надхвърля срок на престой повече от 90 дни.4. Продължаването на визата се осъществява според националните процедури.5. Компетентният орган е този на договарящата страната, на чиято територия са намира лицето, което иска продължаването на визата си, дори в случая, когато подаването на молбата би го принудило да отиде на територията на друга договаряща страна.Компетентни орган за продължаване на визата за всяка договаряща страна са следните административни органи:Франция: | Префектури (в Париж, Префектура на полицията). |Испания: | за обикновени паспорти: "gobiernos civiles y por su delegación las comisarias de policía" (префектури и по делегация полицейските участъци); за дипломатически и служебни паспорти: "Ministerio de Asuntos Exteriores" (Министерство на външните работи). |Италия | "Ufficio degli Stranieri (Questure Republica)", служба за чужденците (префектура на полицията на републиката)). |Гърция: | "Υπουργείο Δημόσιας Τάξης (Γραφεία Αλλοδαπών" (Министерство на обществения ред — Служба за чужденци). |Португалия: | "Serviço de Estrangeiros e Fronteiras Ministério da Administracão Interna" (Отдел за чужденци и граничните въпроси към Министерството на вътрешните работи). |Германия: | "Ausländeramt der jeweiligen Stadt oder des Landkreises" (Служба за чужденци на града или на административния окръг). |Белгия: | за обикновените визи: правителствата на провинциите; за дипломатическите и служебните визи: Министерството на външните работи. |Нидерландия: | за обикновените визи: "Hoofden van de plaatselijke politie" (началниците на местната полиция); за дипломатическите и служебните визи: "Ministerie van Buitenlandse Zaken" (Министерството на външните работи). |Люксембург | За всички визи: "Service des passeports et visas du Ministère des Affaires étrangères" (Служба за паспортите и визите на Министерството на външните работи). |6. В зависимост от националните процедури продължаването на визата се извършва или чрез поставянето на нов стикер, или чрез печат.7. За продължаване на визата може да се събира такса.8. Продължаването на визата трябва да запази извънредния си характер, когато става въпрос за лица, които са от националност или към категория, която подложена в една или в няколко от договарящите страни на процедурата на консултация до централните органи. В случай че продължаването бъде извършено, централният орган на страната, чието консулско представителство е издало визата, трябва да бъде уведомен.9. Освен ако бъде направено изключение по решение на административния орган, който извършва продължаването на визата, продължената виза продължава да бъде единна виза, която дава право за влизане на територията на всички договарящи страни, за които визата е била валидна при издаването ѝ.--------------------------------------------------


title: 2013/70/ЕС: Решение на Съвета от 28 януари 2013 година за назначаване на член от Италия в Комитета на регионите

text:
               1.2.2013

               BG

               Официален вестник на Европейския съюз

               L 32/18

         РЕШЕНИЕ НА СЪВЕТА
   от 28 януари 2013 година
   за назначаване на член от Италия в Комитета на регионите
   (2013/70/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Francesco MUSOTTO се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2015 г.:

               —

               г-н Rosario CROCETTA, Presidente della Regione Siciliana.

         Член 2
   Настоящото решение влиза в сила в деня на приемането му.

      Съставено в Брюксел на 28 януари 2013 година.

            За Съвета

            Председател

         S. COVENEY

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Изпълнителния комитет от 22 декември 1994 година относно взаимния обмен на статистическа информация за издаването на единни визи (SCH/Com-ex (94)25)

text:
Важна правна забележка

|

41994D0025

Официален вестник n° L 239 , 22/09/2000 стр. 0173 - 0174 специално чешко издание глава 19 том 02 стр. 148  - 149 специално испанско издание глава 19 том 02 стр. 148  - 149 специално унгарско издание глава 19 том 02 стр. 148  - 149 специално литвийско издание глава 19 том 02 стр. 148  - 149 LV.ES глава 19 том 02 стр. 148  - 149 MT.ES глава 19 том 02 стр. 148  - 149 PL.ES глава 19 том 02 стр. 148  - 149 SK.ES глава 19 том 02 стр. 148  - 149 специално словенско издание глава 19 том 02 стр. 148  - 149

		19941222Решение на Изпълнителния комитетот 22 декември 1994 годинаотносно взаимния обмен на статистическа информация за издаването на единни визи(SCH/Com-ex (94)25)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид член 12, параграф 3 от споменатата по-горе конвенция,РЕШИ:1. Договарящите страни обменят статистическа информация помежду си относно издаването на единни визи. В приложената към настоящото решение таблица е посочена информацията, която следва да се събира и интервалите от време, през които следва да се осъществи този обмен.2. Договарящите страни изпращат статистическата информация до генералния секретариат на Съвета на Европейските Общности. Секретариатът сверява и сортира тази информация и съставя глобални таблици, които съдържат обобщен преглед на всеки период, които се предоставят на договарящите страни.3. Освен чрез горепосочения обмен статистическа информация може също да се обменя на местно ниво в рамките на сътрудничеството между консулствата в съответствие с процедура, която е договорена между съответните представителства.Съставено в Бон на 22 декември 1994 година.ПредседателBernd Schmidbauer--------------------------------------------------19941222SCH/II-Visa (94)33 rev.Обмен на статистическа информация за издаването на визиВид на визата | Честота на издаване | Информация за обмен |Единна виза, която се издава от дипломатическите и консулските представителства | Шестмесечна | — Представителство, което издава визата — Вид на визата (кратък престой, транзитна виза, летищна транзитна виза) — Вид пътен документ — Националност |Единна виза (издавана на границата) | Всяко четиримесечие | — Граничен пункт, който издава визата — Вид на визата — Вид пътен документ — Националност |Виза с ограничена териториална валидност | Всяко четиримесечие | — Представителство/граничен пост, което/който издава визата — Националност (статистическите данни се сверяват и сортират, без да се нарушава задължението да бъдат информирани останалите договарящи страни) |Виза, издавана след консултация с централните органи на други договарящи страни | Ежегодно | — Виж документ SCH/IIVision (93)20 rev. 3 [1] |[*] Поверителен документ. Виж SCH/Comex (94)15.--------------------------------------------------


title: 2014/252/ЕС: Решение на Съвета от 14 април 2014 година относно сключването на Споразумението между Европейския съюз и Република Турция за обратно приемане на незаконно пребиваващи лица

text:
               7.5.2014

               BG

               Официален вестник на Европейския съюз

               L 134/1

         РЕШЕНИЕ НА СЪВЕТА
   от 14 април 2014 година
   относно сключването на Споразумението между Европейския съюз и Република Турция за обратно приемане на незаконно пребиваващи лица

      (2014/252/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 3 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               В съответствие с Решение 2012/499/ЕС на Съвета (1) Споразумението между Европейския съюз и Република Турция за обратно приемане на незаконно пребиваващи лица („Споразумението“) бе подписано на 16.12.2013 г. при условие за сключването му.

               (2)

               Със споразумението се цели създаването на съвместен комитет за обратно приемане, който ще приеме свой процедурен правилник. В този случай е уместно да се предвиди опростена процедура за определяне на позицията на Съюза.

               (3)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, без да се засяга член 4 от посочения протокол, Обединеното кралство не участва в приемането на настоящото решение и не е обвързано от него, нито от неговото прилагане.

               (4)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, без да се засяга член 4 от посочения протокол, Ирландия не участва в приемането на настоящото решение и не е обвързана от него, нито от неговото прилагане.

               (5)

               В съответствие с членове 1 и 2 от Протокол № 21 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Турция за обратно приемане на незаконно пребиваващи лица се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета представя, от името на Съюза, нотификацията, предвидена в член 24, параграф 2 от споразумението, за да се изрази съгласието на Европейския съюз да бъде обвързан със споразумението (2).
   Член 3
   Комисията, подпомагана от експерти от държавите членки, представлява Съюза в съвместния комитет за обратно приемане, създаден въз основа на член 19 от споразумението.
   Член 4
   Позицията на Съюза в рамките на съвместния комитет за обратно приемане относно приемането на процедурния му правилник, в съответствие с член 19, параграф 5 от споразумението, се определя от Комисията след консултация със специален комитет, чиито членове са посочени от Съвета.
   Член 5
   Настоящото решение влиза в сила в деня на приемането му.

      Съставено в Люксембург на 14 април 2014 година.

            За Съвета

            Председател

         A. TSAFTARIS

      (1)  ОВ C 244, 8.9.2012 г., стр. 4.

      (2)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.